Ekonomio di Chili

La forta ekonomio di merkato di Chili mantenas forta extera komerco, e havas tradicionala reputo pri havar solida financala institucuri. L'exportaci di vari reprezentas cirkume 1/3 de lua TNP. La lando esas la precipua produktero ed exportacero di kupro de la mondo, qua reprezentas preske 30% del exportaci. En 2019, la lando anke esis la maxim granda produktero di iodo e renio de la mondo, la 2ma maxim granda produktero di litio e molibdo, la 6ma maxim granda produktero di arjento, la 7ma maxim granda produktero di salo, e l'8ma maxim granda produktero di potaso. Altra produkturi por exportaco esas frukti, produkturi de pesko, papero e celuloso, kemiala produkturi, e vino.

De 2003 til 2013, lua TNP kreskis mezavalore 5% omnayare, malgre l'internaciona financala krizo di 2009. En 2017 la lando kreskis nur 1,4%, pro dimuniteso dil internaciona preci di kupro.

Turismo en Chili kreskis multe e konstante dum pasinta yardeki. La precipua enireyi por turisti esas l'aeroportuo internaciona Arturo Merino Benítez che metropolala regiono di Santiago, e la frontierala paseyo Paso de los Libertadores. La peizaji di la lando varias de dezerto norde til glacieri sude. La maxim multa atraktivi vizitebla jacas en arei protektita. Chili havas 32 protektita parki, 48 naturala rezerveyi, e 15 naturala monumenti.

Referi

Kategorio:Chili
Chili